*Edipa razdvajaju od Jokaste*, Alexandre Cabanel.
**Jokasta** (starogrčki: , lat. *Iocaste*) bila je, u grčkoj mitologiji, supruga tebanskog kralja Laja, kći heroja Menekeja, sestra Kreontova i majka, a potom i supruga Edipova.

Mitologija
----------

Kada se Jokasti (ili Epikasti) i kralju Laju posle dužeg vremena rodio sin, Laj je, bojeći se zloslutnog delfijskog proročanstava, naredio da ga odvedu u šumu i tamo ostave. Rob, koji je dečaka vodio u šumu, sažalio se nad njegovom sudbinom i predao ga nepoznatom pastiru koga je sreo u šumi. Pastir je dečaka odneo svom gospodaru, korintskom kralju Polibu, koji nije imao dece. Polib]ga je prihvatio, nazvao ga Edip i odgojio kao vlastitog sina.

Kad je Edip odrastao, nesrećnim slučajem je ubio kralja Laja i kao nepoznat došao u Tebu, gde je spasao grad od strašne Sfinge. Kao nagradu Tebanci su ga proglasili za kralja, a on se oženio Jokastom. Jokasta je sa Edipom imala četvoro dece, prvo dva sina, Eteokla i Polinika, zatim i dve kćeri, stariju Antigonu i mlađu Ismenu. Dugo godina živeli su srećno i vladali pravedno Tebom, dok se jednog dana nije pojavila jedna zaraza koju su bogovi poslali, a od koje nije bilo leka. Tebanci su se obratili kralju za pomoć, pošto im je on već jednom pomogao u slučaju sa Sfingom. Edip pošalje Kreonta, Jokastinog brata i zapravo svog ujaka, u Delfe da pita proročište za savet u vezi sa zarazom koja hara Tebom. Pitija je Kreontu odgovorila da se mora pronaći ubica kralja Laja, pa će se tek onda grad osloboditi zaraze.

Edip je odmah preuzeo na sebe da otkrije taj zločin i krivca, da bi naposletku spoznao da je on taj koji je ubio svoga oca, kralja Laja, i oženio se vlastitom majkom, Jokastom. Kad je Jokasta to doznala, izvršila je samoubistvo vešanjem, a Edip je sam sebi iskopao oči. Kreont, brat Jokastin, postao je kralj Tebe i prognao Edipa iz grada.

Prema drugim izvorima, Jokasta nije tad izvršila samoubistvo, već je doživela pohod sedmorice protiv Tebe, uzaludno pokušala da urazumi svoje sinove, Eteokla i Polinika, i naposletku se ubila kad su obojica poginuli.

Literatura
----------

* Srejović, Dragoslav; Cermanović-Kuzmanović, Aleksandrina (1989). *Rečnik grčke i rimske mitologije*. Beograd: Srpska književna zadruga.
* Zamarovski, Vojteh (1985). *Junaci antičkih mitova*. Zagreb.

Vanjski linkovi
---------------

***Jokasta*** na Wikimedijinoj ostavi

| * p
* r
* u
Tebanski ciklus |
| --- |
| Epopeje | 
* *Edipodija*
* *Tebaida*
* *Epigoni*
* *Alkmeonida*

 |  |
| Navodni autori | 
* Kineton (*Edipodija*)
* Homer (*Tebaida*)
* Antimah iz Teosa (*Epigoni*)

 |
| Lokaliteti | 
* Teba
* Kiteron
* Argos
* Mikena

 |
| Glavne ličnosti | 

|  |  |
| --- | --- |
| Božanstva | 
* Olimpska božanstva
* Erinije

 |
| Tebanska kraljevska kuća | 
* Kadmo
* Harmonija
* Sparti
* Agava
* Pentej
* Polidor
* Labdak
* Laj
* Jokasta
* Edip
* Eteokle
* Polinik
* Antigona
* Ismena

 |
| Druge tebanske ličnosti | 
* Kreont
* Menekej
* Tiresija

 |
| Sedmorica protiv Tebe (s varijantama) | 
* Adrast
* Amfijaraj
* Kapanej
* Hipomedont
* Partenopej
* Polinik
* Tidej
* Mekistej
* Eteoklo (Ifijev sin)

 |
| Glavni epigoni | 
* Alkmeon
* Amfiloh (Amfijarajev sin)
* Diomed
* Eurijal
* Tersandar

 |

 |